ບັນດາເຈົ້າໜ້າທີ່ ຍີ່ປຸ່ນ ພະຍາມປະຕິບັດງານ ເພື່ອປ່ອຍໂຕປະກັນ
ຮອງ​ລັດ​ຖະມົນ​ຕີຕ່າງປະ​ເທດຍີ່ປຸ່ນ ​ໄດ້​ເດີນທາງ​​ໄປ ປະ​ເທດຈໍ​ແດນ ​ເພື່ອ​ກຳກັບນຳ ການດຳເນີນຄວາມ​ພະ​ຍາ​ຍາມ ເພື່ອໃຫ້ມີການປ່ອຍ​ໂຕ​ປະກັນຍີ່​ປຸ່ນ ທີ່​ຖືກ​ຈັບ​​ໄວ້.
ຊ ໂດຍກຸ່ມຫົວຮຸນແຮງຈັດລັດອິສລາມນັ້ນ ກ່າວວ່າ ລັດຖະບານ ກຳລັງປະຕິບັດງານ 24 ຊົ່ວໂມງຕໍ່ມື້ ເພື່ອໃຫ້ມີການປ່ອຍໂຕປະກັນຊາວຍີ່ປຸ່ນ ຄົນນີ້ ຮອງລັດຖະມົນຕີຕ່າງປະເທດຍີ່ປຸ່ນ ທ່ານ Yasuhide Nakayama ກ່າວຕໍ່ບັນດານັກຂ່າວໃນວັນອັງຄານມື້ນີ້ ທີ່ນະຄອນ Amman ວ່າ ບັນດາຜູ້ເຈລະ ຈາຂອງຍີ່ປຸ່ນ ຈະບໍ່ຍິນຍອມ ຈົນກວ່າວ່າໂຕປະກັນ ຄືນັກຂ່າວ Kenji Goto ຖືກປ່ອຍເປັນອິດສະລະແລ້ວ ທ່ານກ່າວວ່າ ທ່ານຫວັງວ່າ ທັງທ່ານ Goto ແລະນັກບິນຈໍແດນ ທີ່ກຳລັງຖືກກັກຂັງໂດຍພວກຫົວຮຸນແຮງຈັດ ຈະໄດ້ກັບ ຄືນບ້ານເກີດ ທ່ານ Nakayama ໄດ້ປະຕິເສດບໍ່ຍອມໃຫ້ລາຍລະອຽດໃດໆກ່ຽວກັບສິ່ງທີ່ໄດ້ ດຳເນີນການໄປແລ້ວນັ້ນ ໃນຄວາມພະຍາຍາມເພື່ອໃຫ້ມີການປ່ອຍໂຕປະກັນ ບັນດາຜູ້ຈັບໂຕປະກັນ ໄດ້ຮຽກຮ້ອງໃຫ້ປ່ອຍໂຕ ຜູ້ໂຈມຕີດ້ວຍລະເບີດສະລະຊີບຄົນນຶ່ງ ທີຄິດຄຸກຢູ່ໃນຈໍແດນ ເພື່ອການແລກປ່ຽນກັບໂຕປະກັນ ໃນວັນອາທິດທີ່ຜ່ານມາ ນາຍົກລັດຖະມົນຕີ ຍີ່ປຸ່ນ ທ່ານ Shinzo Abe ໄດ້ຮ້ອງການຕັດຫົວຊາວຍີ່ປຸ່ນ ທີ່ຖືກຈັບ ຄືທ້າວ Huruna Yukawa ໂດຍກຸ່ມອິສລາມນັ້ນວ່າ “ເປັນຄວາມເຈັບແຄ້ນຢ່າງຮ້າຍແຮງ ແລະຮັບເອົາບໍ່ໄດ້ ” ຜູ້ນຳຍີ່ປຸ່ນ ໄດ້ກ່າວຕໍ່ອົງການກະຈາຍສຽງ NHK ວ່າ ຍີ່ປຸ່ນ ຈະບໍ່ຍິນຍອມໃຫ້ພວກກໍ່ການຮ້າຍ ແລະທ່ານຮຽກຮ້ອງໃຫ້ປ່ອຍໂຕ ທ້າວ Kenji Goto ໂດຍ ທັນທີ ທ້າວ Goto ໄດ້ຖືກຈັບ ໃນຂະນະທີ່ພວມພະຍາຍາມໄປຊ່ວຍກູ້ໄພທ້າວ Yakawa ຢູ່ໃນຊີເຣຍ ໃນເດືອນຕຸລາຜ່ານມາ